Държавен вестник, бр. 20, 2005 г., стр. 4

С Т Р .  4
Д Ъ Р Ж А В Е Н   В Е С Т Н И К
Б Р О Й  20
Член 17
При избор на членове на Съвета Асамблея-
та спазва следните критерии:
(а) десет да са държави с най-голям инте-
рес при осигуряване на международни кораб-
ни услуги;
(б) десет да са други държави с най-голям
интерес в международния превоз по море;
(в) двадесет да са държави, които не са из-
брани съгласно описаните по-горе алинеи (а)
или (б), които имат специални интереси в мор-
ския транспорт или корабоплаване и чието из-
биране в Съвета ще осигури представителство
на всички основни географски райони в света.
Член 18
Съгласно член 16 членовете на Съвета са на
длъжност до края на следващата редовна сесия
на Асамблеята. Членовете могат да бъдат из-
бирани повторно.
Член 19
(а) Съветът избира своя председател и при-
ема собствени процедурни правила, освен ако
не е предвидено друго в конвенцията.
(б) Двадесет и шест членове на Съвета обра-
зуват кворум.
(в) Съветът се свиква с едномесечно предиз-
вестие толкова често, колкото е необходимо за
ефективното изпълнение на неговите задълже-
ния, по инициатива на неговия председател или
по молба на най-малко четирима от неговите
членове. Срещите се провеждат на удобни за
целта места.
Член 20
Съветът отправя покана за участие в деба-
тите, но без право на глас, към всеки член по
въпроси, които са от особен интерес за него.
Член 21
(а) Съветът обсъжда проектите на програма
и бюджет, разработени от генералния секретар
въз основа на предложенията на Комитета по
морска безопасност, Правния комитет, Коми-
тета по опазване на морската среда, Комитета
за техническо сътрудничество, Комитета за
улесняване на корабоплаването и други органи
на Организацията, и като взема под внимание
тези предложения, изготвя и предоставя на
Асамблеята работната програма и бюджета на
Организацията, като отчита основните интере-
си и приоритети на Организацията.
(б) Съветът получава доклади, предложения
и препоръки от Комитета по морска безопас-
ност, Правния комитет, Комитета по опазване
на морската среда, Комитета за техническо
сътрудничество, Комитета за улесняване на
корабоплаването и други органи на Организа-
цията и ги предоставя заедно със своите комен-
тари и препоръки на Асамблеята, а когато тя не
е в сесия—на членовете за информация.
(в) Съветът обсъжда въпросите, предмет на
членове 28, 33, 38, 43 и 48, само след получаване
на становищата по целесъобразност на Коми-
тета по морска безопасност, Правния комитет,
Комитета по опазване на морската среда, Ко-
митета за техническо сътрудничество или Ко-
митета за улесняване на корабоплаването.
Член 22
Генералният секретар се назначава от Съве-
та с одобрението на Асамблеята. Съветът оси-
гурява назначаването и на необходимия допъл-
нителен персонал, както и определя сроковете
и условията на службата на генералния секре-
тар и другия персонал, като тези срокове и ус-
ловия трябва да съответстват, доколкото това е
възможно, на тези на Обединените нации и
нейните специализирани агенции.
Член 23
За всяка редовна сесия на Асамблеята Съве-
тът изготвя доклад за извършената от Органи-
зацията работа през периода от предишната є
редовна сесия.
Член 24
Съветът представя на Асамблеята финансо-
вите отчети на Организацията заедно със свои-
те коментари и препоръки.
Член 25
(а) Съветът може да сключва договори или
споразумения, отнасящи се до отношенията на
Организацията с други организации, както е пред-
видено в част XVI. Такива договори или споразу-
мения подлежат на одобрение от Асамблеята.
(б) Съветът е отговорен за връзките с други
организации в периода между сесиите на Асам-
блеята съгласно разпоредбите на част XVI и
предвид съществуващите отношения между
съответните комитети и други органи съгласно
членове 28, 33, 38, 43 и 48.
Член 26
В периода между сесиите на Асамблеята
Съветът изпълнява всички функции на Орга-
низацията, с изключение на отправяне на пре-
поръки съгласно член 15(й). В частност Съве-
тът координира дейностите на органите на
Организацията и може да внася такива проме-
ни в работната програма, които са строго нало-
жителни за осигуряване на ефективното функ-
циониране на Организацията.
Ч А С Т  VII
Комитет по морска безопасност
Член 27
Комитетът по морска безопасност се състои
от всички членове.
Член 28
(a) Комитетът по морска безопасност обсъж-
да всеки въпрос от компетентността на Орга-
низацията, свързан с навигационните средства,
конструкцията и оборудването на плавателни-
те съдове, комплектоването с екипаж от гледна
точка на безопасността, правилата за предот-
вратяване на сблъсквания, обработка на опасни
товари, процедури и изисквания за морска без-
опасност, хидрографска информация, корабни
дневници и навигационни записи, разследване